Diari Oficial de la Generalitat Valenciana


Sumari del DOGV 5634, del 07-11-2007 (2007/12254)

Divorci contenciós 001349/2006. Notificació de la sentència a M'Hamed Khassim.
------------------------------------------------------------------------------

### Dades del document

Número de DOGV
:   5634

Data del DOGV
:   07-11-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/12457


Data del document
:   15-10-2007

Organisme emissor
:   Jutjat de Primera Instància Número 6 d'Elx

Tipus de document
:   Edicte

Descriptors 

:   * sistema judicial

Divorci contenciós 001349/2006. Notificació de la sentència a M'Hamed Khassim. [2007/12546]  
Judici: divorci contenciós 001349/2006.  
Part demandant: Encarna Clon del Mar Virginia Martínez Morote.  
Part demandada: M'hamed Khassim.  
En el judici referit s'ha dictat la sentència amb data 11 d'octubre de 2007 que té la dispositiva, literalment, com es diu:  
«Dispositiva  
Estimar parcialment la demanda presentada per la procuradora Diana Isabel Jiménez Strozza, en nom i representació d'Encarnación del Mar Virginia Martínez Morote, contra M'hamed Khassim. Per això:  
1. Es declara el divorci del matrimoni format per ambdós, amb tots els efectes legals, i s'aproven les mesures definitives següents:  
1.1. L'exercici de la pàtria potestat sobre la menor Ángela Najma serà conjunt, si bé quedarà sota la guarda i custòdia de la seua mare, Encarnación del Mar Virginia Martínez Morote.  
1.2. El règim de visites establit en favor del pare, M'hamed Khassim, consistirà en les visites que s'acorden entre ambdós progenitors. Estes es desenvoluparan en presència de la mare o algun familiar matern.  
En cas de desacord entre ambdós progenitors sobre el desenvolupament de les visites, estes tindran lloc al punt de trobada familiar, de forma tutelada, dues hores un dia entre setmana i dues hores els dissabtes alterns. L'esmentat horari haurà de ser concretat pel personal del punt de trobada familiar, ajustant-se a les necessitats de la menor, les obligacions laborals dels progenitors i la disponibilitat del punt de trobada familiar.  
1.3. S'atribueix l'ús i gaudi del domicili familiar, siti a Elx, carrer de l'Ametler, número 26, 5a, a Encarnación del Mar Virginia Martínez Morote i a la seua filla.  
1.4. No es fixa cap pensió alimentària a càrrec de M'hamed Khassim, perquè no consta la seua situació econòmica.  
2. Queda dissolt el règim econòmic matrimonial existent; això és, el de separació de béns.  
3. No es fa condemna en costes a cap de les parts.  
Notifiqueu la present sentència a les parts, a l'actora a través de la seua representació processal i al demandat rebel mitjançant un edicte, que es publicarà en el butlletí oficial de la comunitat autònoma (art. 497.2 de la LEC), amb l'advertiment que contra esta, que no és ferma, es pot interposar un recurs d'apel·lació davant de l'Audiència Provincial d'Alacant, que no suspendrà l'eficàcia de les mesures acordades (art. 774.5 de la LEC) i que caldrà preparar, si pertoca, davant d'este mateix Jutjat en el termini dels cinc dies següents a la seua notificació (art. 455 y 457 de la LEC).  
Una vegada siga ferma la sentència, comuniqueu-la al Registre Civil d'Elx (art. 755 de la LEC i art. 76 de la LRC).  
Esta és la meua sentència, de què es durà una testimoniança a les actuacions i s'enquadernarà l'original, que pronuncie, mane i firme.»  
Atés que es desconeix l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, la magistrada jutgessa ha acordat la publicació del present edicte al tauler d'anuncis del Jutjat i en el Diari Oficial de la Comunitat Valenciana, per a dur a terme la diligència de notificació de sentència.  
Elx, 15 d'octubre de 2007.- La secretària judicial: Lucía Arón Hernández.